Pakkumuse kutse lisa 1

TEHNILINE KIRJELDUS

Tallinna Kesklinna linnaosa kõnniteede ja kergliiklusteede lume- ja libedustõrje ning kevadised hooldustööd 2026 – 2028

1.	MÕISTED

Biojäätmed	langenud lehed, muru, hein, vesikasvud, oksad ja viljad ning väljaheited, korjused jm bioloogilist päritolu jäätmed	
Eriolukord	ekstreemsed ilmastikutingimused (sh torm/lumetorm, üleujutused, puude massilised murdumised üleujutused, jäävihm, põud) ja ootamatu libedus (nii ilmastikutingimustest kui inimtekkelistel põhjustel)	
Hooldustööd	tänavate hooldustööd	
Jäätmed	biojäätmed, segaolmejäätmed ja muud jäätmed jäätmeseaduse tähenduses	
Kevadpuhastus	punktis 2.3.3 sätestatud kevadpuhastus	
Kõnnitee	kõnnitee on jalakäija, robotliikuri ja kergliikuriga liiklemiseks ettenähtud ja äärekiviga või muul viisil sõiduteest või jalgrattateest eraldatud teeosa, mis võib olla tähistatud asjakohaste liiklusmärkide või teekattemärgistega	
Rasked ilmastikuolud	ilmastikutingimused, mille puhul esineb vähemalt üks järgmistest asjaoludest: katkematu lumesadu, mille jooksul sajab vähemalt 10 cm lund nelja tunni jooksul, lumesadu, mille jooksul sajab vähemalt 5 cm lund nelja tunni jooksul, kui samaaegselt on tugev tuul puhanguti üle 12 m/s ning lumi tekitab ohtlikud tuisuvaalud üle lumekihi kriitilise paksuse, või muu ilmastikutingimustest tingitud olukord, kus kehtestatud seisundinõuete tagamine võib olulisel määral olla raskendatud	
Talihoolduse aruanne	talihoolduse aruande vormi (lepingu lisa 4) kohaselt koostatud dokument, mis kirjeldab olukorda puhastuspiirkonna teedel ning viimase 24 tunni jooksul teenuse osutamiseks tehtud toiminguid	
Tee	ehitusseadustiku § 92 lõikes 1 defineeritud tee	
Tegevusraport	lepingu lisas 4 ja 5 oleva aruande vormi kohaselt koostatud dokument, mis kirjeldab olukorda puhastuspiirkonnas ning loetleb viimase 24 tunni jooksul teenuse osutamiseks tehtud toimingud	
Tänav	ehitusseadustiku § 92 lõikes 3 defineeritud tänav	
Tänavahooldustööd

Teenuse alguskuupäev

Teenuse lõpukuupäev	tegevused teede ja -rajatiste seisundinõuete tagamiseks, mis sisaldavad talihooldustöid (libedustõrje, lume-, ja jääkoristustööd) ning kevadisi tänavapuhastustöid

15. jaanuar 2026

15. mai 2028	
2.	TEENUSE PÕHITINGIMUSED JA KOHALDATAVAD NORMID
2.1.	KOHALDATAVAD NORMID
2.1.1.	Töövõtja tagab teenuse osutamise majandus- ja taristuministri 14.07.2015 määruse nr 92 „Tee seisundinõuded“ ning selle hilisematest redaktsioonidest või seda asendavatest muudest õigusaktidest tulenevate nõuete täitmise puhastuspiirkonnas. Juhul kui käesolevas lepingus on sätestatud rangemad kvaliteedireeglid, siis peab töövõtja järgima neid.
2.1.2.	Teenus peab vastama lepingus ning õigusaktides kehtestatud nõuetele ja valdkonna heale tavale. Eelkõige on töövõtja teenuse osutamisel kohustatud järgima alljärgnevaid või nendega samaväärseid tehnilisi norme, standardeid ja õigusakte ning nende muudatusi, uusi redaktsioone ja neid asendavaid akte:
•	Ehitusseadustik;
•	Liiklusseadus;
•	Jäätmeseadus;
•	Hädaolukorra seadus;
•	Korrakaitseseadus;
•	Taimekaitseseadus;
•	Tee seisundinõuded (Majandus- ja taristuministri poolt 14.07.2015 vastu võetud määrus nr 92);
•	Nõuded ajutisele liikluskorraldusele (Majandus- ja taristuministri poolt 13.07.2018 vastu võetud määrus nr 43);
•	Tallinna Linnavolikogu 09.03.2023 määrus nr 3 „ Tallinna jäätmehoolduseeskiri“;
•	Tallinna Linnavolikogu 28.05.2020 määrus nr 6 „Heakorraeeskiri “;
•	Tallinna Linnavalitsuse 04.04.2012 määrus nr 13 „Tallinna haljastute hoolduse nõuded“;
•	Tallinna Linnavalitsuse 06.03.2019 määrus nr 12 „Tallinna linna omandis olevate teede seisunditaseme tõstmine ja hooldustsükli aegade kehtestamine;
•	Tallinna Linnavalitsuse 18.06.2024 määrus nr 20 „Tallinna teede liigid“;
•	muud asjakohased kehtivad õigusaktid, normid, standardid ja juhendid.
2.1.3.	Punktides 2.1.1 ja 2.1.2 nimetatud õigusaktidest tulenevate normide muutumise korral peab töövõtja järgima lepingu täitmise ajal kehtivaid õigusakte.
2.1.4.	Punktides 2.1.1 ja 2.1.2 nimetatud õigusaktidest tulenevate nõuete omavahelise vastuolu korral peab töövõtja järgima neid nõudeid ning sellises redaktsioonis, mis tagavad kvaliteetsema teenuse osutamise, v.a juhul, kui see läheb vastuollu kehtivate õigusaktidega.
2.2.	TEENUSE ÜLDTINGIMUSED
2.2.1.	Töövõtja tagab hooldusperioodil (nimetatud ka tööperiood) ööpäevaringse, 7 päeva nädalas toimiva teenuse osutamise vastavalt kehtestatud õigusaktidele ja lepingu nõuetele. Lepingu kehtivuse jooksul on kolm hooldusperioodi: 1) 15.01.2026 – 15.05.2026; 2) 15.10.2026 – 15.05.2027; 3) 15.10.2027 – 15.05.2028.
2.2.1.1	Ettevalmistamise aeg teenuse osutamiseks on 2 kuud alates hankelepingu sõlmimisest. 15.01.2026 on teenuse osutamise eeldatav algusaeg.
2.2.2.	Töövõtja tagab hooldusperioodil puhastatavate teede seisundi vastavuse õigusaktides, lepingus ja selle lisades teedele ja teerajatistele kehtestatud seisunditasemetele, kõrgematele seisundinõuetele ja hooldustsükli aegadele (nt teostab vajadusel lume- ja libedusetõrjet, lumevedu, kevadpuhastust) kooskõlas punktides 2.1.1 ja 2.1.2 loetletud õigusaktidega. Töövõtja on teadlik ning nõustub, et puhastuspiirkonna teede katendite seisukord ei pruugi vastata õigusaktides sätestatud nõuetele. Töövõtja ei esita sellisel juhul tellijale täiendavat tasunõuet. Juhul, kui teekatendi seisund ei vasta lepingus või õigusaktides ette nähtud nõuetele (v.a osas, mille eest vastutab töövõtja), siis arvestatakse sellega teenuse kvaliteedi hindamisel vastavalt lepingu eritingimuste punktile 4.
2.2.3.	Töövõtja peab vabas vormis e-kirjaga edastama tellijale info teistelt alltöövõtjatelt tellitud teenuste mahtude kohta hiljemalt järgmise kuu 5. tööpäevaks. Töövõtja on kohustatud tagama, et alltöövõtjatel on tööde teostamiseks vajalikud load, litsentsid ja erialane kvalifikatsioon. Alltöövõtjate kasutamine või nende asendamine peab olema eelnevalt tellijaga kooskõlastatud. Töövõtja vastutab tellija ees täielikult alltöövõtjate tegevuse/tegevusetuse ja rikkumiste eest.
2.2.4.	Tellijal on õigus mitte tellida tee remondis oleku perioodil teenuse osutamist, vähendades  puhastuspiirkonna mahtu remondis oleva teelõigu võrra ja  seda arvestavalt vähendada töövõtjale makstava tasu suurust proportsioonis kogu hooldusala mahtu arvestades. 
2.2.5.	Töövõtja osutab puhastuspiirkonnas kokkuleppel tellijaga ühekordselt teenust lepingus sätestamata objektidel või puhastuspiirkonda lisanduvatel võimalikel objektidel vastavalt lepingu regulatsioonile, ning lisas 4 (Osa 1 puhul) või lisas 5 (Osa 2 puhul) toodud hinnastamisele.
2.2.6.	Töövõtja peab tagama teenuse osutamisel võimalikult vähese liiklustakistuse, kindlustama operatiivsõidukite ja ühistranspordi (v.a takso) liikluse ja selle prioriteetsuse ning organiseerima töid meetodil, millega tagatakse võimalikult vähene elanike rahu häirimine tööde piirkonnas.
2.2.7.	Töövõtja peab tagama teenuse osutamisel tööde piirkonnas igakülgse ohutuse, s.h elektri (madalad elektriliinid jms) ja liiklusohutuse, koostama ja kooskõlastama vajadusel liikluskorraldusskeemid eelnevalt tellija ja Tallinna Transpordiameti liiklusosakonnaga, paigaldama omal kulul tööde ajaks vajadusel ajutised liiklusmärgid, neid hooldama ning tööde lõppedes need eemaldama.
2.2.8.	Töövõtja peab tagama teenuse osutamisel enda tegevuseks vajalike lubade ja kooskõlastuste olemasolu ning tasuma nende hankimisega seotud kulud.
2.2.9.	Töövõtja veab hooldatavatelt aladelt kogutud prügi, pühkmed ja puistematerjalid ning biojäätmed vastavasse jäätmekäitluskohta, millel on õigus tegeleda nende jäätmete käitlemisega. Keelatud on kokku kogutud prahi ning pühkmete ja puistematerjalide jätmine teele, haljasalale või tänava prügikastidesse.
2.2.10.	Töövõtja vastutab hooldustööde mittekohase teostamisega kaasnevate kahjulike keskkonna kõrvalmõjude eest.
2.2.11.	Kõik teenuse osutamise käigus töövõtja poolt teostatavad tööd, mis erinevad lepingus antud teenuse kirjelduses nõutust, peavad olema eelnevalt tellija poolt heaks kiidetud.
2.2.12.	Töövõtja katab teenuse osutamiseks vajaliku liikluskorralduse- ja infoteenuse kulud.
2.2.13.	Töövõtja peab tagama, et nõuetekohase teenuse tagavad töövõtja teenuse eest vastutavad isikud, kelle CV-d on esitatud pakkumuse koosseisus. Teenuse eest vastutavate isikute muutmiseks annab kooskõlastuse tellija, kooskõlastuse andmisest ei ole õigust keelduda, kui vastutav isik vastab samadele vastavus- ja kvalifikatsiooninõuetele. Tellija võib keelduda kooskõlastamast vastutavaid isikuid, kui neil on täita rohkem kui üks sarnase iseloomuga leping.
2.2.14.	Puhastuspiirkonnas teenuse eest vastutavaid isikuid ning kasutatavad sõidukeid ja masinaid võib töövõtja kasutada teiste lepingute raames teenuse osutamiseks vaid teenuse osutamise kavas sätestatud tingimustel ja ulatuses.
2.2.15.	Töövõtja on kohustatud korraldama talvehooaja alguses, enne lume tulekut ning vajadusel ka talvehooaja jooksul, hooldussõidukite ja -masinate juhtidele ringsõite/ringkäike puhastuspiirkonnas, et teadvustada tee-elementide olemasolu ja paiknemist ning lume vaalutamise ja ümberpaigutamise võimalusi.
2.2.16.	Töövõtja hooldustööde nõuetekohase juhtimise eest vastutav isik peab osalema kõigil korralistel ja erakorralistel koosolekutel, mis on tellija poolt kokku kutsutud. Töövõtja peab esitama koosolekul päevakorrakohase informatsiooni. Töövõtjal on õigus nõuda koosoleku kokkukutsumist, kui see on töö teostamiseks olulise tähtsusega. Töö keeleks on eesti keel.
2.2.17.	Töövõtja on kohustatud tellija esindaja kirjalikult põhjendatud nõudmisel asendama 1 kuu jooksul töövõtja nimel tööde tegemise eest vastutava isiku, kes: a) ei täida pidevalt (enam kui 3 korda kuus) lepingu sätteid; b) on oma tegevuse või tegevusetusega põhjustanud korduvalt (enam kui 3 korda kuus) kahju tellijale; c) ei täida oma tegevuses pidevalt (enam kui 2 korda kuus) tööohutuse või keskkonnakaitse nõudeid. Töövõtjal on õigus esitada vastuargumente või põhjendusi tellija kirjalikus nõudmises esitatud argumentidele. Asendusisik peab vastama samadele vastavus- ja kvalifikatsiooninõuetele.
2.2.18.	Töövõtja peab ilmastikuolude jälgimiseks ja õigeaegsete hooldusprotseduuride (lume- ja libedusetõrje jms) teostamiseks tagama ilmastikuolude ööpäevaringse monitooringu. Töövõtja on kohustatud jälgima pidevalt hoolduspiirkonnas valitsevaid ilmastikuolusid ja kättesaadavaid teeilmajaamade andmeid, erinevaid ilmastikukaarte ja prognoose. Hoolduspiirkonnast kogutud andmete ja ilmastikuandmete analüüsil põhinevalt korraldab töövõtja hooldusprotseduuride käivitamise ettevalmistamise ja läbiviimise.
2.2.19.	Töövõtja peab tegutsema eriolukordades või rasketes ilmastikutingimustes käesolevas lepingus toodud kohustusi täites ohusituatsioonide likvideerimisel ja võimalikul ennetamisel operatiivselt ning koostöös tellija ja teiste pädevate organitega.
2.2.20.	Töövõtja peab hooldusperioodil tagama hooldatavatele aladele sattunud eritehnikat mittenõudva prügi ning liiklustakistuste (suuregabariidiliste esemete, ehitusmaterjalide, puude ja okste, lehekottide, kivide, killustiku, liiklusõnnetuse tagajärjel purunenud sõidukiosade jne) likvideerimise (maksimaalselt 3 tunni jooksul alates vastava info saamisest).
2.2.21.	Töövõtja peab tagama teenuse osutamisel tolmu tekke minimeerimise.
2.2.22.	Töövõtja peab tööde teostamisel vältima töömaaga piirnevate kinnistute rajatiste kahjustamist (lumelörtsi segu või killustiku paiskamist piirdeaedadele, hoone fassaadidele, treppidele jms).
2.2.23.	Töövõtja peab esitama tellijale hiljemalt viis päeva enne libedusetõrje materjali kasutamise alustamist kasutatavate materjalide vastavussertifikaadid, mis on kooskõlas kehtivate standardite, nõuete ja normidega. Tellijal või tema esindajal on õigus nõuda täiendava kontrolli läbiviimist, milliste eest tasub töövõtja juhul, kui kontrolli tulemus ei vasta nõuetele.
2.2.24.	Töövõtja või tema vastutusel olevate töötajate poolt hooldustööde käigus avalikul alal kasvava puu vigastamisel kohustub töövõtja tellija nõudmisel istutuseks sobival ajal tellijaga kooskõlastatult asendama kahjustatud puu uue puuistikuga, mis vastab Tallinna Linnavalitsuse poolt kehtestatud vastavasisulises määruses toodud nõuetele.
2.2.25.	Töövõtja kasutuses peavad olema kõik tööde teostamiseks vajalikud seadmed, sõidukid, masinad, materjalid, personali jms ressursid.
2.3.	HOOLDUSPERIOODID
2.3.1.	Hooldusperiood on kestusega 7 kuud (15. oktoober - 15. mai), välja arvatud esimene hooldusperiood, mis on kestusega 4 kuud (15. jaanuar 2026 – 15. mai 2026).
2.3.2.	Töövõtja peab tagama hooldusperioodi jooksul hooldatavate teede korrashoiu ja linna heakorraeeskirjale vastavuse, sõltumata sellest, kas on lumesust ja libedust.
2.3.3.	Hooldusperioodi lõppedes teostab töövõtja hooldusala lõppkoristuse (nn kevadpuhastuse) hiljemalt 15. maiks. Lõppkoristuse raames tuleb korraldada hoolduspiirkonna kõnni- ja jalgteedelt, äärekividelt, teeäärsetelt plaatidelt, piirete alustelt, postide ümbrustest ning haljasaladelt puistematerjalide, pühkmete, biojäätmete ja muu prahi kokku kogumine ja äravedu ning puhastuspiirkonna kõnni- ja jalgteede survepesu. Survepesu lõppedes tuleb kokku koguda pesemisel toimunud uhtumise käigus kogunenud pühkmed ja muu praht.
2.3.4.	Tellija võib muuta lõppkoristuse lõpetamise aega, sh hooldustööde lõikes kuni 15 kalendripäeva ulatuses, kui tellija vastavasisulise kirjaliku teavituse tegemise ja lõppkoristuse uue lõpukuupäevani jääb üle 20 kalendripäeva. Töövõtja tehniline võimekus peab kindlustama eeltoodud tingimuste esinemisel etteantud tähtaja jooksul vajalike tööde läbiviimise.
2.3.5.	Töövõtja alustab arvestades tööperioodi lõppemist asjakohaste kevadiste koristustöödega, kui õhutemperatuur on ööpäeva jooksul vähemalt 12 tunni ulatuses plusskraadides ning lumi ja jää on sulanud, töövõtja võimekus peab kindlustama eeltoodud ilmastikutingimustel 30 ööpäeva jooksul hoolduspiirkonna lõppkoristuse läbiviimise.
2.3.6.	Töövõtja on tellija nõudmisel kohustatud alustama  hiljemalt 10 päeva möödumisel, juhul kui öised ja päevased temperatuurid on plusskraadides, ning teostama nimetatud töid kuni hooldusperioodi lõppemiseni.
2.3.7.	Hooldusperioodi lõppedes korraldatakse hoolduspiirkonnas ülevaatus, mille käigus kontrollivad tellija ja töövõtja hoolduspiirkonna seisukorda ja teevad kindlaks puudused ning tellija määrab aja fikseeritud puuduste kõrvaldamiseks.
2.3.8.	Teenuse osutamisel peab töövõtja vajadusel 48 tundi enne puhastustööde teostamist korraldama parkimist keelavate liiklusmärkide koos lisatahvliga „sõiduk teisaldatakse“ paigaldamise, kui muude vahenditega ei ole võimalik tagada puhastustööde ühtlast kvaliteeti. Märkide paigaldamisest ja seal parkivatest autodest tuleb teha fotod, kus fotokaadris on näha nii märgid, kui ka parkivate masinate registreerimisnumbrid, mis edastatakse tellija esindajale. Kui töötsoonides esinevad takistused (parkivad autod vmt), mis segavad lume väljaveo ja ümberpaigutamise kvaliteetset teostamist, tuleb töövõtjal enda võimalustest omal äranägemisel võtta tarvitusele vajalikud õiguspärased meetmed takistuste kõrvaldamiseks, et tagada tee seisundinõuete vastavus ja lepingu kohane täitmine.
2.3.9.	Töövõtjal peab olema teenuse osutamiseks võimalik korraga kasutada piisavas koguses ajutisi liiklusmärke koos vajalike lisatahvlitega.
2.4.	TEAVITAMISKOHUSTUS
2.4.1.	Töövõtja tagab ööpäevaringse 7 päeva nädalas töötava valve- või dispetšerteenistuse olemasolu tagamaks kõigilt isikutelt hooldust puudutava informatsiooni vahendamise, registreerimise, töötlemise ja edastamise tööde õigeaegseks ja kvaliteetseks teostamiseks. Töövõtja peab tegema avalikult kättesaadavaks valve- või dispetšerteenistuse telefoninumbri ning e-posti aadressi.
2.4.2.	Töövõtjal peab olema võimekus tõendada talihooldes osalevatele masinate (hoolde baasautod, traktorid, ATV-d, puisturid jne) töötamist objektidel GPS-süsteemi väljavõttega või ajatempli ja asukoha fikseerimisega fotoga jne.
2.4.2.1	Töövõtja edastab sõltumata talle GPS teenust osutavast operaatorist korrashoiutöödel osalevate masinate jälgimis- ja tööandmed tellijale kokkulepitud formaadis.
2.4.2.2	Töövõtja tagab GPS jälgimisseadmete ja lisaseadmete andurite korrasoleku.
2.4.2.3	Tellijal on õigus GPS andmete baasil luua avalik kaardirakendus talihoolde kuvamiseks. Avalikus kaardirakenduses kuvatakse hooldussõiduki liik, asukoht ja kuni 12h liikumise ajalugu.
2.4.3.	Töövõtjal peab olema valmisolek tellija nõudmisel (nt lahkarvamuse korral või teekasutajate tagasiside põhjal) tõendada tee seisundinõuetele vastavust, tehes piirkonnas patrullsõite hiljemalt 60 minuti jooksul tellijalt vastava nõude saamisest.
2.4.4.	Töövõtja teavitab viivitamatult tellijat hoolduspiirkonnas temale teenuse osutamise käigus teatavaks saanud raskete ilmaolude või eriolukorra tekkimisest ja nende mõjude vähendamiseks ning tagajärgede likvideerimiseks tarvitusele võetud meetmetest ja tehtud toimingutest, mille puhul tagab töövõtja ohutuse, piirates võimaluste piires ohuala.
2.4.5.	Töövõtja informeerib hiljemalt 24 tunni jooksul tellijat hoolduspiirkonnas temale teenuse osutamise käigus teatavaks saanud hooldatavate objektide suhtes toime pandud vargustest, lõhkumistest, sodimistest või muudest sündmustest, mille tagajärjel hooldatav objekt on saanud kahjustada.
2.4.6.	Hooldatavate objektide vigastamisel töövõtja poolt on töövõtja kohustatud edastama vastava teabe koheselt tellijale ja vara omanikule ning kindlustusfirmale tekitatud kahju korvamiseks.
2.4.7.	Töövõtja edastab tellijale teenuse osutamise käigus teatavaks saanud info liiklusohtlikest kohtadest. Seejuures peab töövõtja teavitama tellijat romusõidukitest heakorraeeskirja tähenduses, mis takistavad teenuse osutamist.
2.4.8.	Töövõtja on kohustatud abistama tellijat laekunud pöördumistele/pretensioonidele vastuste koostamisel, koondades 3 tööpäeva jooksul vastuse koostamiseks vajalikud lähteandmed ja informatsiooni.
2.4.9.	Töövõtja hooldustööde nõuetekohase juhtimise eest vastutav(ad) isik(ud) peavad olema eriolukorras ja raskete ilmastikuolude korral (tee seisundinõuete tagamine raskendatud) kättesaadav(ad) ööpäevaringselt, tagama hoolduspiirkonda puudutava informatsiooni haldamise ja vahendamise ja hoolduspiirkonnas tööde juhtimise kuni eriolukorra lahendamiseni (tee seisundinõuded on tagatud).
2.4.10.	 Töövõtja esitab lepingu lisades 4, 5, ja 7 toodud talihoolduse ja kevadpuhastuse ning lumeveo/teisaldamise aruande tellijale ja sisestab selle vastavalt tellija juhistele olemasolevatesse või tulevikus loodavatesse infosüsteemidesse.
2.4.11.	Töövõtja esitab aruanded igal hommikul kella 8.30-ks, mis annavad ülevaate olukorrast puhastuspiirkonnas ning viimase ööpäeva jooksul teenuse osutamiseks tehtud toimingutest ja kasutatud ressurssidest jms (tehnika, hooldusbrigaadides tegutsevate töötajate arv ja puistematerjalide kasutamine, kogutud pühkmed, kasutatud vesi jne). Talvisel perioodil esitatakse talihoolduse aruanne ning lumeveo/teisaldamise aruanne. Hooldusala lõppkoristuse käigus edastab töövõtja nimekirja viimase 24 tunni jooksul puhastatud tänavatest.
3.	KÕNNI- JA JALGTEEDE TALVISED HOOLDUSNÕUDED
3.1.	ÜLDNÕUDED
3.1.1	Töövõtja teostab libeduse tekkimisel lume ja/või libedusetõrje vastavalt hooldetsükli ajale.
3.1.2	Kõnniteede seisund peab vastama linnas asuva kergliiklustee talihoolduse seisunditaseme nõuetele ning selle hooldus peab vastama tingimustele, millega on tagatud teepinna piisavad haardelised omadused, sh kuni järgmise hoolduse teostamiseni, ohutuks liiklemiseks (libedusetõrje), lumesaju algusest alates 5 tunni jooksul libedusetõrje teostamine ning teelt lahtise lume ja lörtsi eemaldamine,. Lumesaju tingimustes on hooldustsükli aeg 5 tundi, kui lepingu lisades ei ole sätestatud teisiti.
3.1.3	Raskete ilmastikuolude olukorras (intensiivne lumesadu, tuisk, jäide, torm) peab töövõtjal olema valmisolek täiendava hooldusressursi kaasamiseks, mida ta kasutab hoolduspiirkonnas hooldustsüklite täitmiseks.
3.1.4	Tellija nõudmisel normaalse liikuvuse ning nõutava haarduvuse tagamiseks tuleb töövõtjal kõnniteed jääst lahti lõhkuda. Juhul kui töövõtja poolt lepingu mittenõuetekohaselt täitmise, sh tegevusetuse tulemusel ei ole teerajatis kasutajatele ohutu ning on normaalselt läbimatu, saab tellija täiendavalt nõuda normaalse liikuvuse ning vajaliku haarduvuse tagamiseks: a) libedustõrje materjalide kasutamist; b) teekatte haardeteguri suurendamist mehhaanilise karestamise või roobaste ning ebatasasuste likvideerimise teel; või, kui nimetatud tegevused ei taga vajalikku tulemust, siis ka c) kõnniteel katendit kahjustamata käsitsi tööna jää vajalikus ulatuses eemaldamist. 
3.1.5	Tellija nõudmisel kohustab töövõtja graniitsõelmed kokku koguma ajal, kui puudub otstarve nende teepinnal hoidmiseks (näiteks õhutemperatuuri soojenemine ja katendi paljandumine, mistõttu sõelmed takistavad liikumist).
3.2.	LUME- JA LIBEDUSETÕRJE
3.2.1	Libedusetõrje eesmärk on teekatte haardeteguri suurendamine teekattele abrasiivmaterjalidega ja samuti teekatte haardeteguri suurendamine mehaanilise karestamisega või sama tehnoloogiaga roobaste ja ebatasasuste likvideerimine.
3.2.2	Libedusetõrje protseduuride teostusaeg algab siis, kui on oht libeduse tekkeks või kui libedus on just tekkinud. Alternatiivsete libedusetõrjevahendite kasutamine tuleb kooskõlastada Tallinna Keskkonna- ja Kommunaalametiga.
3.2.3	Libedusetõrje teostamisel tuleb tagada hoolduspiirkonna raames hooldatavate teelõikude libedusetõrje ühtlane kvaliteet ja vältida libedusetõrjega hõlmamata teelõikude tekkimist.
3.2.4	Libedusetõrje teostamisel lumesaju tingimustes nullilähedaste temperatuuride korral tuleb vältida lume nakkumist teepinnale ja jääkonaruste teket. Teepind peab olema piisavate haardeliste omadusega ja võimaldama ohutult liigelda. Lume- või jääkihis ei tohi olla ohtlikke ja liiklust häirivaid ebatasasusi.
3.2.5	Kõnniteedel tuleb lume ja jää sulamisel tekkinud segu hooldustsükli (alates sula algusest) jooksul vajadusel sahata, tellija juhistest lähtuvalt sulale järgneval ööl lume ja jää sulamisel tekkinud segu ära vedada või laaduritega ümber paigutada.
3.2.6	Kõnniteedel on kloriidide ja/või kloriidide vesilahuse kasutamine libeduse tõrjeks lubatud jäite või muu erandliku olukorra puhul, samuti pressitud lume või jäätunud tee sulatamiseks. Kloriidide ja kloriidide vesilahuse kasutamiseks tuleb tellijalt saada kirjalik nõusolek. Kõnniteedel kloriidide ja kloriidide vesilahuse kasutamine libeduse tõrjeks on lubatud Keskkonna- ja Kommunaalameti kirjaliku loa alusel erandkorras (nt jäide, pressitud lumi või jäätunud tee sulatamiseks), kui see on raskete ilmastikuolude korral vajalik ohutu liiklemise tagamiseks.
3.2.7	Lumetõrje eesmärk on lumesaju või tuisu tõttu teele kogunenud lume teelt eemaldamine ja lumevallide kõrgusest põhjustatud nähtavuspiiride taastamine nõutava tasemeni ning tuisu mõju vähendamine passiivsete tuisukaitserajatiste, nagu lumevallid, lumeväravad jms. rajamisega.
3.2.8	Vallide koondamisel, teisaldamisel või lumeveo tööde teostamisel on keelatud kahjustada teemaal kasvavat haljastust. 
3.2.9	Pärast vallide koondamise, teisaldamise või lumeveo tööde lõpetamist peab lumevallide alune ala olema viidud vastavusse seisunditaseme nõuetega ja kuni seisunditaseme nõuetega vastavusse viimiseni, tähistatud vastavate liikluskorraldusvahenditega.
3.2.10	Ristuvatele teedele tuleb vältida lume vaalutamist, ristuvatele teedele sahkamise käigus sattunud lumi tuleb eemaldada vaalutamise järgselt maksimaalselt 30 minuti jooksul, et mitte takistada sõidukite pääsu ristuvatele teedele ja seal liikumist.
3.2.11	Lumevalli kõrgus enne ja pärast ristmikku või ülekäigurada ei tohi olla kõrgem kui 0,5 meetrit 5 meetri ulatuses. Tähistamata ülekäiguradadega ristmikel ja eraldusribadel ei tohi lumevalli kõrgus olla kõrgem kui 0,7 meetrit 10 meetri ulatuses enne ja pärast ristmikku. Juhul, kui lumevallid piiravad ohutuks liiklemiseks vajalikku nähtavust on töövõtja kohustatud lume ära vedama maksimaalselt 24 tunni jooksul lumesaju algusest. Kõnnitee seisundinõuete tagamiseks vajalik lumevedu/teisaldamine on arvestatud teenuse kogumaksumuse hulka ja eraldi tasustamisele ei kuulu. 
3.2.12	Lund ei tohi lükata ega vaalutada puhastatavate alade kõrval asuvatele aladele (sõidutee, mahasõidud, hoovide väljasõidud, kõikvõimalikud eramaad jms), mille puhastamisega tegeleb teine ettevõtte või füüsiline isik. Tööde käigus nimetatud aladele sattunud lumi tuleb eemaldada maksimaalselt kahe tunni jooksul tööde lõpetamisest. Lund ei tohi lükata ega vaalutada puhastatavate alade kõrval asuvatele aladele (sõidutee, mahasõidud, hoovide väljasõidud, kõikvõimalikud eramaad jms), mille puhastamisega tegeleb teine ettevõtte või füüsiline isik. Tööde käigus nimetatud aladele sattunud lumi tuleb ümber paigutada või ära vedada 12 tunni jooksul tellija korraldusest.
3.2.13	Lund ei tohi lükata ega vaalutada ühissõidukite peatuste ootealadele ega peatuste taskute rentsliservadesse.
3.2.14	Lund ei tohi kuhjata kõnniteele selliselt, et see takistab jalakäijate liiklemist. Jalakäijatele tuleb jätta vähemalt 1,2 m käimisruumi või kitsama kui 1,2 m laiuse kõnnitee puhul terve kõnnitee laiuses käimisruumi. Kui nimetatud nõudeid ei ole võimalik täita, tuleb lumi välja vedada. Lund ei tohi kuhjata kõnniteele selliselt, et see takistab jalakäijate liiklemist. Jalakäijatele tuleb jätta vähemalt 1,2 m käimisruumi või kitsama kui 1,2 m laiuse kõnnitee puhul jätta käimisruum kas terve kõnnitee või, kui see pole võimalik, siis inimese takistamatu tavapärase kõndimise laiuses. Kui tellija annab korralduse lumi ümber paigutada või ära vedada, tuleb vastavalt lumi ümber paigutada või ära vedada 12 tunni jooksul tellija korraldusest.   
3.2.15	Restkaevud ja neelukaevude avad töötsoonides peavad jääma lume- ja jäävabaks, et tagada vee äravool.
3.3.	LUMEVEDU JA LUME TEISALDAMINE
3.3.1	Töövõtja on tellija nõudmisel kohustatud hooldusperioodil vedama puhastuspiirkonna kõnniteedelt lume ära, kui tänava seisunditaseme nõuete täitmine ei ole teiste meetoditega võimalik. Kõnnitee seisundinõuete tagamiseks vajalik lume  teisaldamine on arvestatud teenuse kogumaksumuse hulka ja eraldi tasustamisele ei kuulu. Lumevedu teostatakse ühikhinna alusel ning tasustatakse vastavalt tegelikele mahtudele (mis võib olla tehnilise kirjelduse punktis 3.3.2.6 toodud mahust suurem või väiksem).
3.3.2	Lume äraveo vajaduse määrab tellija töövõtjalt saadud informatsiooni alusel. Lume äravedu toimub alljärgnevate nõuete kohaselt:
3.3.2.1	Töövõtja esitab tellijale lähtuvalt ilmastiku prognoosist iga tööpäev hiljemalt kell 15.00 informatsiooni, millistest kohtadest võib tekkida lume äraveo vajadus.
3.3.2.2	Tellija hindab lume äraveo vajadust ja juhul, kui soovib lume väljavedamist, kooskõlastab töövõtja ettepaneku e-kirjaga tööpäeva jooksul, näidates ära lumeveo objektide nimekirja.
3.3.2.3	Eriolukorras (öine lumesadu/torm) või raskete ilmastikuolude korral on tellija esindajal õigus anda korraldus lume äraveoks suuliselt, edastades korralduse ka esimesel võimalusel e-kirjaga. Sellisel juhul on töövõtja kohustatud alustama lume äraveoga hiljemalt 6 tunni jooksul.
3.3.2.4	Töövõtjal on kohustus fikseerida äraveetud lumekogused ja edastada aruanne teostatud töö kohta lume äraveo aruande vormil tellijale vahetult peale lume äraveo lõppu või hiljemalt veopäeva järgse päeva hommikul hiljemalt kell 8.30ks. .
3.3.2.5	Tellijal on õigus igal ajal ilma töövõtjat informeerimata kontrollida lume äraveo korraldamist. 
3.3.2.6	Töövõtjal on igal ajal omaalgatuslikult õigus tee seisunditaseme tagamiseks korraldada lume väljavedu, esitades lähtuvalt punkti 3.3.2.4 määratule sellekohased andmed tellijale.  Lume äraveo eeldatav maht talvise hooaja kohta on 2000 m3 lund.
3.3.3	Töövõtja võib ka võimalusel teisaldada (ümber paigutada) puhastuspiirkonna teedelt lund puhastuspiirkonnas selleks sobilikule ja tellijaga eelnevalt kokkulepitud lume ajutiseks ladustamiseks mõeldud alale, kui tänava seisunditaseme nõuete täitmine ei ole teiste meetoditega võimalik. Lume teisaldamise vajaduse määrab tellija töövõtjalt saadud informatsiooni alusel. Lume teisaldamine toimub alljärgnevate nõuete kohaselt:
3.3.3.1	Tellija hindab lume teisaldamise vajadust ja juhul, kui otsustab lume teisaldamise kasuks, kooskõlastab töövõtja ettepaneku e-kirjaga tööpäeva jooksul, näidates ära lume teisaldamise objektide nimekirja.
3.3.3.2	Eriolukorras (öine lumesadu/torm) või raskete ilmastikuolude korral on tellija esindajal õigus anda korraldus lume teisaldamiseks suuliselt, edastades korralduse ka esimesel võimalusel e-kirjaga. Sellisel juhul on töövõtja kohustatud alustama lume teisaldamisega hiljemalt 6 tunni jooksul.
3.3.3.3	Töövõtjal on kohustus fikseerida teisaldatud lumekogused ja edastada aruanne teostatud töö kohta lume teisaldamise aruande vormil tellijale vahetult peale lume teisaldamise lõppu või hiljemalt lume teisaldamise päeva järgse päeva hommikul hiljemalt kell 8.30ks. 
3.3.3.4	Tellijal on õigus igal ajal ilma töövõtjat informeerimata kontrollida lume teisaldamise korraldamist. 
3.3.3.5	Töövõtjal on igal ajal õigus tee seisunditaseme tagamiseks korraldada lume teisaldamist tellijaga eelnevalt kokkulepitud teisalduskohtadesse, kui sinna on võimalik lund paigutada, esitades lähtuvalt punkti 3.3.3.3 määratule sellekohased andmed tellijale. Töövõtja on kohustatud tee seisunditaseme tagamiseks korraldama lume teisaldamise tellijaga eelnevalt kokkulepitud teisalduskohtadesse, kui sinna on võimalik lund paigutada, esitades lähtuvalt punkti 3.3.3.3 määratule sellekohased andmed tellijale
Lume äraveol vältida võimalusel liigset müra või ebavajalikku liiklustakistust ja elanike öörahu häirimist. Eriolukorras või raskete ilmastikuolude korral on tellijal õigus nõuda lume äraveo teostamist ööpäevaringselt.
3.3.5	Tellijal ei ole kohustust anda töövõtja kasutusse lumeladustusplatsi. Töövõtja peab lund ladustama enda omandis või kasutuses oleval platsil.
3.4.	MUUD TINGIMUSED
3.4.1.	Teepinna tasandamiseks ning lume või jääkihi paksuse vähendamiseks mehaaniliselt puhastatavatel kõnniteedel tuleb kasutada teepinna haardeteguri suurendamiseks mehaanilist karestamist, v.a kui see ei ole tehnoloogiliselt võimalik või kui samaväärne tulemus on võimalik saavutada muude vahenditega.
3.4.2.	Libedusetõrje vahendina on keelatud kasutada liiva, puistematerjalina on lubatud kasutada vaid graniitsõelmeid tera läbimõõduga 2-6 mm. Eriolukorras või raskete ilmastikuolude korral võib tellijaga kooskõlastatult külmumise vältimiseks ja terade paremaks teel püsimiseks segada puistematerjali sisse kuni 60 kg kloriide 1 m3 puistematerjali kohta.
3.4.3.	Tööde teostamisel vältida puistematerjali sattumist kõrvalasuvale haljasalale.
3.4.4.	Töövõtja peab teostama kahjustatud aladel muru jooksva remondi kevadel 15. maiks (näiteks talvekahjustused, autode poolt tekitatud rattarööpad ja tallatud rajad). 
3.4.5.	Töövõtjal peab olema piisav inimressurss ning tehniline võimekus töökorras ja kehtivatele nõuetele vastava hooldustehnika näol lepingu täitmiseks.
Lepingu objektiks olevate tööde korraldamise viisid (käsitsitöö vs masinpuhastus) konkreetsel töömaal valib töövõtja lähtuvalt töö tegemise võimalustest.